open-index/open-wikipedia-markdown huggingface dataset:
Jääkiekon SM-liigakausi 2025–2026

**Jääkiekon SM-liigakausi 2025–2026** on jääkiekon SM-liigan 51. kausi. KalPa lähti kauteen hallitsevana mestarina. Runkosarja alkoi 9. syyskuuta 2025 ja päättyi 17. maaliskuuta 2026.

Kaudella nähdään myös järjestelmäuudistuksia, kun sarjassa on ensimmäistä kertaa käytössä paitsiohaaston mahdollisuus sekä tuomarien hallikuulutukset.

Sarja on tuttuun tapaan marraskuussa tauolla viikon ajan, maajoukkueen pelatessa EHT-turnauksessa. 

Marraskuussa 2025 SM-liigan yhtiökokous päätti Liigan tulevasta sarjajärjestelmästä. Ensi kaudella on luvassa maksimissaan 18 joukkueen siirtymäkausi jonka vuoksi tämän kauden karsinnat jää pelaamatta.

## Osallistuvat joukkueet



### Valmentajavaihdokset

## Sarjataulukko
Champions Hockey Leagueen menee mestaruuden voittanut joukkue sekä runkosarjan perusteella kaksi parasta lukuunottamatta mestaria ja neljäs joukkue Spengler Cupiin.

## Runkosarjan tilastot

## Pudotuspelit

### Kaavio

## Palkinnot

## Lopulliset sijoitukset

## Lähteet
Leny Yoro

**Leny Jean-Luc Yoro** (s. 13. marraskuuta 2005 Saint-Maurice) on ranskalainen jalkapalloilija, pelipaikaltaan keskuspuolustaja, joka edustaa Englannin Valioliigassa pelaavaa Manchester Unitedia.

## Seurajoukkueura

Leny Yoro syntyi 13. marraskuuta 2005 Saint-Mauricessa, Ranskassa. Hänen ensimmäinen junioriseuransa oli 6-vuotiaana Alfortville. 7-vuotiaana hän liittyi Villeneuve-d'Ascqin juniorieihin. 2017 hän liittyi Lillen akatemiaan, jossa hän pelasi vuoteen 2022 saakka. Debyyttinsä Lillen reservijoukkueessa Yoro teki vuonna 2022 ja allekirjoitti ensimmäisen ammattilaissopimuksensa Lillen kanssa 10. tammikuuta 2022. Debyyttinsä edustusjoukkuessa hän teki 14. toukokuuta 2022 Ligue 1:n ottelussa Nicea vastaan 16 vuoden, 6 kuukauden ja yhden päivän ikäisenä. Kaudella 2022–2023 hän pelasi 13 Ligue 1:n ottelua, joista avauskokoonpanossa kahdeksan peliä. Seuraavalla kaudella hän nousi vakiokokoonpanoon pelattuaan 32 liigaottelua, kahta vaille kaikki avauskokoonpanossa. Hän teki maalin syyskuussa Rennesiä ja marraskuussa Toulousea vastaan. Konferenssiliigassa hän pelasi seitsemän ottelua.

### Siirtyminen Manchester Unitediin

Leny Yoro siirtyi Manchester Unitediin 18. heinäkuuta 2024 viiden vuoden ja 52 miljoonan euron arvoisella sopimuksella. Hän oli kesällä tulleen nilkkavamman vuoksi sivussa joulukuun alkuun saakka. Hän teki debyyttinsä Valioliigassa vierasottelussa 4. joulukuuta 2024 Arsenalia vastaan. Hän tuli kentälle 59. minuutilla Harry Maguiren tilalle. Hän pelasi kauden aikana 21 valioliigaottelua, joista avauskokoonpanossa 12 peliä. Ensimmäisen maalinsa hän teki 10. huhtikuuta 2025 Eurooppa-liigan ottelussa Lyonia vastaan. Hän pelasi Eurooppa-liigassa kaikkiaan kahdeksan ottelua ja oli avauskokoonpanossa myös tappiollisessa loppuottelussa.

## Maajoukkueura

Yoro on edustanut urallaan useita Ranskan nuorisomaajoukkueita. Vuodesta 2023 lähtien hän on pelannut Ranskan U21 -ikäluokassa, jossa hän on pelannut maaliskuun 22. päivään 2025 mennessä 4 ottelua, onnistumatta maalinteossa.

## Lähteet
National Religious Broadcasters

**National Religious Broadcasters** (lyh. **NRB**) on puolueeton, kansainvälinen kristillisten viestintävälineiden yhdistys. NRB edustaa evankelisia kristillisiä radio- ja mediatoimijoita. Se perustettiin vuonna 1944 vastauksena 1940-luvun alun kiistaan, jossa päälinjan protestanttiset kirkkokunnat yrittivät rajoittaa riippumattomien evankelisten saarnaajien pääsyä kansallisiin radioverkkoihin.

Yhdistyksen yli 1&nbsp;100 jäsenjärjestöä tavoittavat miljoonia kuuntelijoita, katsojia ja lukijoita. Järjestön tehtävänä on edistää evankeliumin levittämistä sähköistä mediaa hyödyntämällä. NRB:n pääkonttori sijaitsee Washington (DC):ssä, lähellä Capitol Hilliä, ja se ylläpitää yhteistyösuhteita liittovaltion viestintäkomissioon, kongressiin, tuomioistuimiin ja toimenpanovaltaan.

## Historia
### Tausta
1940-luvun alussa Yhdysvalloissa evankeliset radioevankelistat, kuten Charles E. Fuller, Walter A. Maier, Paul Rader ja Donald Grey Barnhouse, olivat saavuttaneet miljoonayleisöjä. Esimerkiksi Fullerin *Old Fashioned Revival Hour* oli Mutual Broadcasting Systemin (MBS) suosituin ohjelma, ja Maierin *The Lutheran Hour* keräsi enemmän postia kuin suosittu viihdeohjelma *Amos 'n' Andy*. Vuonna 1942 uskonnolliset lähetykset tuottivat MBS:lle yli 25 % tuloista.

Federal Council of Churches (myöh. National Council of Churches) piti riippumattomia evankelisia saarnaajia kirkkokuntien valvonnan ulkopuolisina ja epäluotettavina. Vuonna 1943 se ajoi sääntöjä, joiden mukaan kansalliset radioverkot (NBC, CBS ja MBS) saisivat tarjota uskonnollista sisältöä vain ilmaiseksi *sustaining time* -periaatteella, ja lähetysajat jaettaisiin vain FCC:n hyväksymille tahoille. Kaikki kolme suurta verkkoa hyväksyivät ehdotuksen, minkä seurauksena evankeliset ohjelmat poistettiin kansallisista verkoista ja niiden kuuluvuus rajoittui pienille itsenäisille asemille.

### NRB:n perustaminen
Vastauksena syrjintään noin 150 evankelista radio- ja kirkonjohtajaa kokoontui vuonna 1944 ja perusti National Religious Broadcasters -järjestön. Syksyllä 1944 hyväksyttiin järjestön perustuslaki, säännöt, uskontunnustus ja eettinen ohjeisto. Tavoitteena oli parantaa evankelisten lähetystoimijoiden uskottavuutta, puolustaa heidän oikeuksiaan ja kumota maksettua uskonnollista lähetysaikaa koskenut kielto.

### Kiellon murtuminen ja kehitys
Vuonna 1949 vastaperustettu ABC-radioverkosto kumosi kiellon maksetuista uskonnollisista ohjelmista, ja pian NBC, CBS ja MBS seurasivat perässä. Evankeliset ohjelmat palasivat kansallisiin verkkoihin ja kasvoivat nopeasti.

Nykyisin NRB toimii monimutkaisemmassa digitaalisessa ja monimediaisessa ympäristössä, mutta sen päätehtävänä on edelleen evankeliumin levittämisen turvaaminen sähköisissä medioissa. Järjestön jäsenistöön kuuluu tuhansia kristillisiä radioasemia, televisioyhtiöitä, tuotantoyhtiöitä ja digitaalisia toimijoita. Vuosina 2000–2010-luvulla tehdyt tutkimukset arvioivat, että noin 141 miljoonaa amerikkalaista seuraa jotakin uskonnollista lähetystä vähintään kerran kuukaudessa.

## NRB Hall of Fame

## Katso myös
* Kristillinen media

## Lähteet
The Hunger Games: Mockingjay – Part 2 (soundtrack)

***The Hunger Games: Mockingjay – Part 2 (Original Motion Picture Soundtrack)*** on vuoden 2015 elokuvan *[[Nälkäpeli – Matkijanärhi, osa 2]]* (The Hunger Games: Mockingjay – Part 2) soundtrack-albumi. Se julkaistiin 23. marraskuuta 2015. Albumi sisältää James Newton Howardin säveltämää instrumentaalista elokuvamusiikkia. Albumilla on lisäksi Jennifer Lawrencen esittämä laulu ”Deep in the Meadow”. Remix kappaleesta julkaistiin promosinglenä.

## Tuotanto
*[[Nälkäpeli (elokuvasarja)|Nälkäpeli]]* on sarja Suzanne Collinsin kirjoihin perustuva dystooppinen seikkailu- ja draamaelokuvia. Sarjan kolmas kirja *[[Matkijanärhi]]* jaettiin kahteen elokuvaan *[[Nälkäpeli – Matkijanärhi, osa 1]]* (2014) ja *[[Nälkäpeli – Matkijanärhi, osa 1|osa 2]]* (2015). Soundtrack-albumilla on musiikkia toisesta osasta.

Useimmat kappaleet ovat yhdysvaltalaisen elokuvasäveltäjä James Newton Howardin tekemiä instrumentaalisia kappaleita. 
Howard on säveltänyt kaikkien elokuvasarjan aiempien osien musiikin. Hän toimi albumin vastaavana tuottajana. Tuotantoon osallistuivat lisäksi Jim Weidman, Sven Faulconer ja Cara Walker. 

Albumilla on myös kappale ”Deep in the Meadow”, jonka näyttelijä Jennifer Lawrence esittää Katniss Everdeenin roolissa sarjan ensimmäisessä elokuvassa *[[Nälkäpeli (elokuva)|Nälkäpeli]]* (2012). Kappale soi elokuvassa *Matkijanärhi, osa 2* epilogin aikana.
Kappaleen sanat ovat kirjailija Suzanne Collinsin tekemät ja esiintyivät ensimmäisen kerran hänen romaanissaan *[[Nälkäpeli]]* (*The Hunger Games*) vuodelta 2008. Stingin esittämä versio kappaleesta oli bonuskappale ensimmäisen elokuvan soundtrack-albumilla *[[The Hunger Games: Songs from District 12 and Beyond]]*.

## Julkaisu ja promosingle
*The Hunger: Mockingjay – Part 2 (Original Motion Picture Soundtrack)* julkaistiin 23. marraskuuta 2015. Toisin kuin Nälkäpeli-sarjan aiemmille osille, elokuvalle ei julkaistu popalbumia toisena soundtrack-julkaisuna.

Remix Jennifer Lawrencen esittämästä kappaleesta  ”Deep in the Meadow” julkaistiin digitaalisena promosinglenä. Remixin on tehnyt yhdysvaltalainen elektronisen musiikin tuottaja ja DJ Baauer.

## Kappaleet

* ”Deep in the Meadow”: säv. Joseph Burnett III ja Simone Burnett, san. Suzanne Collins

## Listasijoitukset

## Lähteet

## Aiheesta muualla
* Albumi AllMusic-sivustolla
* Albumi Discogs-sivustolla
While (1 less than 2)

**While(1<2)** (lausutaan "while one is less than two")  Deadmau5:n seitsemäs studioalbumi, joka julkaistiin vuonna 2014.

Albumi eroaa artistin aikaisemmasta tuotannosta mennen enemmän kokeelliseen downtempo ja ambient suuntaan. Monet albumin kappaleista julkaistiin deadmau5:n SoundCloud tilillä, kunnes ne poistettiin vuoden 2014 alussa.

## Kappaleet

## Lähteet
Humalalampi

**Humalalampi** voi tarkoittaa seuraavia:
* Humalalampi, lampi Joutsassa
* Humalalampi, lampi Jyväskylässä
* Humalalampi, lampi Karstulassa
* Humalalampi, lampi Kouvolassa
* Humalalampi, lampi Kuopion Karttulassa
* Humalalampi, lampi Mäntyharjulla Kousassa
* Humalalampi, lampi Mäntyharjulla Hietaniemellä
* Humalalampi, lampi Saarijärvellä
* Humalalampi, lampi Äänekoskella
Kaplaaki (kilta)

**Kaplaaki ry** on Lappeenrannan-Lahden teknillisen yliopiston (LUT) tuotantotalouden opiskelijoiden kilta. Se on perustettu vuonna 1974, ja se on yksi LUT-yliopiston vanhimmista opiskelijajärjestöistä. Kaplaaki yhdistää tuotantotalouden opiskelijoita sekä edistää heidän etujaan ja yhteisöllisyyttään. Päivittäistä toimintaa ylläpitää vuosittain vaihtuva, Kaplaakin opiskelijoista koostuva hallitus. Sen kiltahuone sijaitsee Lappeenrannan kampuksella Ylioppilastalon yläkerrassa Killan jäsenmäärä kasvaa vuosittain noin 150 uudella opiskelijalla, mikä tekee siitä yhden Pohjoismaiden suurimmista tuotantotalouden ainejärjestöistä.

## Historia
Kaplaaki perustettiin vuonna 1974 Lappeenrannan teknillisen yliopiston yhteyteen, kun tarve tuotantotalouden opiskelijoiden omalle ainejärjestölle ilmeni. Se oli yksi ensimmäisistä killoista Lappeenrannassa yhdessä Armatuurin ja Koneenrakennuskillan kanssa. Kaplaaki on toiminut aktiivisesti opiskelijoiden edunvalvojana ja yhteisön rakentajana yliopiston historiassa. 

Kaplaakin täyttäessä 50 vuotta Kaplaaki julkaisi 50-vuotisen historiikkinsa, joka käsittelee koko killan historian alusta loppuun.

## Toiminta
Kaplaakin toiminta keskittyy opiskelijoiden edunvalvontaan, opintojen tukemiseen ja yhteisöllisyyden edistämiseen. Kilta järjestää monipuolisia tapahtumia, kuten sitsejä, ekskursioita ja liikuntatapahtumia.

Kaplaaki on myös aktiivinen kansainvälisessä yhteistyössä ja on jäsenenä ESTIEM-verkostossa (European Students of Industrial Engineering and Management).

## Haalarit

Kaplaakin jäsenet tunnistaa tummansinisistä haalareista, joita koristaa kolme heijastinraitaa oikeassa lahkeessa. Nämä haalarit symboloivat laadukasta opetusta ja yhteisöllisyyttä. Fuksit saavat haalarinsa killan kautta, ja ne ovat jäsenille maksuttomia.

## Julkaisut ja viestintä
Kaplaaki julkaisee kuukausittaista uutiskirjettä nimeltä "Kapula", joka sisältää tietoa tulevista tapahtumista, uutisia, työpaikkailmoituksia yms. Lisäksi kilta on aktiivinen sosiaalisessa mediassa, kuten Instagramissa, LinkedInissä, YouTubessa ja Telegramissa. Kaplaaki julkaisee vuosittain myös uusille kandiopiskelijoille fukslaakin, maisteriopiskelijoille maisterilaakin ja kansainvälisille opiskelijoille is-laakin, jonka avulla he saavat paremman käsityksen opiskelijaelämästä Lappeenrannassa ja Kaplaakin toiminnasta.   

## Alumnitoiminta
Kaplaakin alumnit ovat järjestäytyneet Kaplaakin Alumni ry:n alaisuuteen, joka perustettiin vuonna 2011. Alumnitoiminta tarjoaa valmistuneille mahdollisuuden ylläpitää yhteyttä opiskelukavereihin ja osallistua tapahtumiin, kuten vuosittaiseen Täyskymppi-tapahtumaan.

## Katso myös
* Teekkarikulttuuri
* Luettelo Suomen teekkarikilloista

## Lähteet

## Aiheesta muualla
* Kaplaakin kotisivut
* Kaplaakin Instagram-tili
* Kaplaakin LinkedIn-sivu
* Kaplaakin YouTube-tili
* Kaplaakin kuvagalleria
Kuikkalampi

**Kuikkalampi** tai **Kuikkalammi** voi tarkoittaa seuraavia:
* Kuikkalampi, järvi 
* Kuikkalampi, järvi 
* Kuikkalampi, järvi 
* Kuikkalampi, järvi 
* Iso Kuikkalampi, järvi 
* Pieni Kuikkalampi, järvi 
;sekä
* Kuikkalammi, lampi
Ülo Uluots

**Ülo Uluots** (4. helmikuuta 1930 Jõhvi, Itä-Virumaa - 18. heinäkuuta 1997, Tallinna) oli virolainen insinööri, poliitikko ja sotahistorioitsija. Hän oli Viron ensimmäinen puolustusministeri itsenäisyyden palauttamisen jälkeen 1992. 

Ülo Uluots oli syntyisin tunnetusta virolaisesta perheestä. Hänen isänsä Oskar Uluots (1904–1991) oli Viron ensimmäisen itsenäisyyden ajan upseeri. Hänen veljensä Jüri Uluots (1890–1945) oli viimeinen pääministeri ennen Neuvostoliiton miehitystä Virossa kesällä 1940.

Ülo Uluots valmistui koulusta Haapsalussa Länsi-Virossa vuonna 1949. Vuonna 1955 hän valmistui kaivosinsinööriksi Tallinnan polyteknisestä instituutista.

Vuosina 1955–1978 Uluots työskenteli Eesti Põlevkivi-öljyliuskeyhtiön palveluksessa. Vuonna 1966 hänelle myönnettiin tästä työstä Neuvosto-Viron ansioituneen insinöörin arvonimi. Vuosina 1978–1990 hän toimi rakennusmateriaalitehtaan johtajana Läänemaan Paliveressa.

Ülo Uluots aktivoitui 1980-lopulla käynnistyneen Laulavan vallankumouksen aikaan. Hän kuului keväällä 1990 valittuun viimeiseen Neuvosto-Viron aikana valittuun Korkeimpaan Neuvostoon, joka istui vuosina 1990–1992. Korkeimmasta neuvostosta tuli sen istuntokauden aikana Viron tasavallan korkein neuvosto. Valitussa Korkeimmassa Neuvostossa Uluots kuului Viron kommunistipuolueesta eronneeseen Vapaa Viro-ryhmään, joka toimi parlamentissa Itsenäisten Demokraattien ryhmänimellä Ülo Uluotsin ollessa ryhmän puheenjohtaja. Uluots oli mukana julistamassa Viroa itsenäiseksi 20. elokuuta 1991.

Itsenäisyyden jälkeen luotiin perustuslakikokous laatimaan maalle uutta perustuslaki. Uluots toimi sen varapuheenjohtajana.  Itsenäistyneessä Virossa Ülo Uluots toimi kesäkuusta lokakuuhun 1992 Viron puolustusministerinä Tiit Vähin ensimmäisessä hallituksessa. Vähin hallitus muodostettiin jo vuoden 1992 tammikuussa, mutta puolustusministeriö luotiin vasta puoli vuotta myöhemmin. Uluotsia pidetään yhtenä Viron puolustusministeriön perustajista Viron itsenäisyyden palauttamisen jälkeen, joka aloitettiin 22. heinäkuuta 1992. Uluotsin vajaan puolisen vuoden ministeriyden aikana luotiin tiiviitä yhteyksiä Nato-maiden kanssa.

Vuoden 1992 Riigikogu-vaaleissa Uluotsin ei onnistunut päästä itsenäisenä ehdokkaana parlamenttiin. Vajaa kolme vuotta myöhemmin seuraavissa Riigikogu-vaaleissa hän nousi parlamenttiin kokoomuspuolueen ja kansanliiton KMÜ-ryhmittymässä.

Uluots harrasti nuoruudessaan ammuntaa isänsä ohjauksessa ja osallistui 1950-luvulla metsästysammuntakilpailuihin. Hän oli Neuvosto-Viron ampumaliiton varapuheenjohtaja vuosina 1968-1990. Myöhemmin uuden itsenäisyyden alkuvaiheessa Ülo Uluots julkaisi teoksen virolaisista toisen maailmansodan upseereista.

Ülo Uluots kuoli syöpään Tallinnassa vuonna 1997 67-vuotiaana. Hänet on haudattu Kirblaan Pärnumaalla, hänen perheensä kotikaupunkiin.

## Julkaisut
*
*

## Lähteet
Risto Kyhälä

**Risto Aarre Kyhälä** (s. 11. elokuuta 1963) on suomalainen yritysjohtaja ja sijoittaja. Hän on toiminut useiden kiinteistö- ja mediayhtiöiden johdossa sekä osallistunut julkisesti yritysjärjestelyihin.

## Ura
Kyhälä toimi McDonald's Oy:ssä kehitysjohtajana vuosina 1993–1999, vastaten muun muassa liikepaikkojen hankinnasta ja ketjun kiinteistöstrategiasta. Tämä tehtävä loi pohjan hänen myöhemmälle uralleen kiinteistö- ja rakennusalan johtotehtävissä.

Kyhälä myös toimi Huoneistokeskuksen toimitusjohtajana ennen kuin yhtiö fuusioitiin Suomen SKV:n kanssa vuonna 2006. Fuusion tuloksena syntyi Realia Group (nykyinen Retta Group), ja Kyhälä nimitettiin uuden yhtiön toimitusjohtajaksi syyskuussa 2006, jatkaen samalla Huoneistokeskuksen johdossa.

Vuonna 2012 hän siirtyi Sanoma Newsin kaupalliseksi johtajaksi vastaten konsernin mediamyynnistä ja brändihallinnasta. Myöhemmin Kyhälä toimi asuntosijoitusyhtiö Avara Oy:n hallituksen puheenjohtajana vuosina 2012–2023.

Kyhälä on ollut keskeisessä asemassa Kiinteistömaailma Oy:ssä, ensin toimitusjohtajana ja myöhemmin hallituksen puheenjohtajana. Hän vetäytyi toimitusjohtajan tehtävästä elokuussa 2023.

Toukokuussa 2025 Kyhälä osallistui Metro Areenan omistusjärjestelyihin. Hän toimi suomalaisen sijoittajaryhmän edustajana ja hankki areenan omistavan Re Stadium Oy:n koko osakekannan.

## Urheilu-ura
Nuoruudessaan Kyhälä menestyi seiväshypyssä. Hän voitti B-poikien Suomen mestaruuden vuonna 1979 ja hyppäsi 452 cm tuloksen, joka oli tuolloin ikäluokan Suomen ennätys sekä Euroopan vuoden paras tulos.

## Vapaa-aika
Kyhälällä on juuret Kuusamossa, ja hän viettää vapaa-aikaa Rukalla, missä yhdistää työn ja vapaa-ajan. Koronapandemian aikana hän teki toimitusjohtajatyötä etänä Rukalta käsin ja on puhunut etätyön mahdollisuuksista maaseudun elinvoimaisuuden ja ilmastopolitiikan kannalta.

Hän on aktiivinen metsästäjä ja on osallistunut muun muassa hirvijahteihin Kuusamon yhteismetsässä sekä metsästysmatkoihin Etelä-Afrikassa. Lisäksi hän on perustanut Helsinkiin Kuusamo-huoneen, jossa kuusamolaiset taiteilijat voivat esitellä töitään.

## Lähteet
Allante

**Allante** (, myös , , ) oli antiikin aikainen kaupunki ja kaupunkivaltio (*polis*) Makedoniassa nykyisen Kreikan alueella. Se sijaitsi nykyisen Chalkidónan kaupungin paikalla.

## Maantiede

Allanten kaupunki sijaitsi Bottiaiassa, joka tunnettiin roomalaisella kaudella Emathiana, kaakkoon Pellasta ja hieman länteen Aksios-joesta.

Allanten kaupunkivaltioon kuuluneen alueen kokoa ei tunneta. Se rajautui luoteessa Pellan alueeseen, pohjoisessa Ikhnain alueeseen ja idässä Aksioksen toisella puolella sijainneen Herakleian alueeseen.

## Historia

Allanten perustivat makedonialaiset klassisella kaudella 400-luvulla eaa., jotta Ikhnain yhteys merelle katkeaisi. Kaupunki säilyi olemassa roomalaiselle kaudelle saakka. Thukydides käyttää kaupungista nimimuotoa *Atalanta*. Nimimuotoa *Allante* käyttävät Plinius vanhempi ja Stefanos Byzantionlainen.

Kaupungista ei ole säilynyt juurikaan jäänteitä, sillä ne tuhoutuivat ensimmäisen maailmansodan sotatoimissa ja tämän jälkeen nykyisen kaupungin rakentamisen yhteydessä vuodesta 1922 lähtien.

## Lähteet

## Aiheesta muualla
Apsalos

**Apsalos** (, ) oli antiikin aikainen kaupunki Makedoniassa nykyisen Kreikan alueella. Klaudios Ptolemaioksen mukaan se sijaitsi Almopiassa, mutta sen tarkempaa sijaintipaikkaa ei tiedetä.

## Lähteet
Östadkulle

**Östadkulle** on taajama Vårgårdan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 437 asukasta vuoden 2023 lopussa.

## Lähteet

## Aiheesta muualla
Ibrahim Biari

**Ibrahim Biari** (k. 31. lokakuuta 2023) oli palestiinalaisen äärijärjestön Hamasin komentaja.  

## Ura Hamasissa
Biari komensi Izz ad-Din al-Qassam -prikaattien keski-Jabalian pataljoonaa Israelin-Palestiinan konfliktissa.

## Kuolema
Biari kuoli 31. lokakuuta 2023 israelilaisten operaatioon *Rautamiekat (engl. Iron Swords)* kuuluvassa ilmaiskussa Gazassa Jabalia-pakolaiskeskuksen maastossa. Israelin asevoimat väitti Biarin kuolleen iskussa. Hamasin tiedottajat kielsivät väitteet.

## Lähteet
CeeDee Lamb

**Cederian ”CeeDee” Lamb** (s. 8. huhtikuuta 1999) Opelousas, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä Lamb edustaa NFL-joukkue Dallas Cowboysia. Ennen NFL-uraansa Lamb edusti Oklahoman yliopiston joukkuetta. Cowboys varasi hänet ensimmäisellä kierroksella 17. varausvuorolla . Heinäkuussa 2020 Lamb teki Cowboysin kanssa nelivuotisen ja yhteensä 14,01 miljoonan dollarin arvoisen tulokassopimuksen. Elokuussa 2024 Lamb teki Cowboysin kanssa nelivuotisen ja yhteensä 136 miljoonan dollarin arvoisen jatkosopimuksen. Hänet on valittu neljä kertaa Pro Bowl -tähdistöotteluun, kerran ensimmäiseen All-Pro-tähdistöjoukkueeseen ja kaksi kertaa toiseen All-Pro-tähdistöjoukkueeseen. Lamb on pelannut 81 NFL:n runkosarjan ottelua. Näissä otteluissa hänellä on 496 kiinniottoa, 6 339 kiinniotoilla edettyä jaardia ja 38 kiinniotoilla tehtyä touchdownia. Hän on edennyt juoksemalla 388 jaardia ja tehnyt juoksemalla kolme touchdownia. Hän on rähmännyt pallon kuusi kertaa. Lamb on pelannut neljä  ottelua. Näissä otteluissa hänellä on 24 kiinniottoa, 314 kiinniotoilla edettyä jaardia ja yksi kiinniotolla tehty touchdown. Hän on edennyt juoksemalla 16 jaardia. Tilastot päivitetty kauden 2024 jälkeen.

## Lähteet
Sylvaine

Sylvaine on norjalaisen multi-instrumentalisti Kathrine Shepardin soolo musiikkiprojekti. Projektin nimi sai inspiraatiota, metsää tarkoittavasta sanasta: sylva ja ranskalaisen runoilijan Paul Verlainen sukunimestä. Sylvaine on ollut kaksi kertaa ehdokkaana Spellemannprisenissa parhaan metallimusiikin albumista, vuonna 2019 ja 2022. Hän oli ensimmäinen naisartisti koskaan tässä kategoriassa vuonna 2019.

## Diskografia

### Studioalbumit

* *Silent Chamber, noisy Heart* (2014)
* *Wistful* (2016)
* *Atoms aligned, coming undone* (2018)
* *Nova* (2022)

### EP:t

* *Time without End* (with Unreqvited) (2020)
* *Eg Er Framand* (2024)

### Singlet

* Abeyance (2018)
* Mørklagt (2018)
* Nowhere, still somewhere (2022)
* Mono no aware (2022)
* Dagsens Auga Sloknar Ut (2024

### Vieraana

* Taustalaulu Alcest's *Kodama* (2016) ja *L’île des morts* (2019)
* Laulu ISON's *Meridian* (2021)
* Laulu MØL's *Diorama* (2021)
* Laulu Carpenter Brut's *Stabat Mater* (2022)
* Taustalaulu Schammasch's *The Maldoror Chants: Old Ocean* (2024)

## Lähteet
Joakim Medin

**Joakim Medin** (s. 1984 Mölndal) on ruotsalainen toimittaja. Hän  on raportoinut ja julkaissut kirjoja muun muassa Ukrainan sodasta, Unkarin heikkenevästä demokratiakehityksestä, Israelin–Palestiinan konfliktista, Thaimaan seksiturismista, Ruotsin Nato-jäsenyysprosessista ja Syyrian sodasta. Aiemmin Medin on työskennellyt historian ja yhteiskuntaopin opettajana.

Hänet pidätettiin maaliskuun lopulla 2025 Istanbulin lentokentällä Turkissa, minne hän oli matkustanut raportoimaan *[[ETC (lehti)|ETC]]*-lehdelle oppositiopoliitikko Ekrem İmamoğlun pidätyksen aiheuttamista mielenosoituksista. Medinia syytettiin presidentti Recep Tayyip Erdoğanin kunnian loukkaamisesta ja yhteyksistä Kurdistanin työväenpuolueeseen, koska hän on muun muassa haastatellut Ruotsissa asuvia kurdeja, esiintynyt valokuvissa YPG:n sissisotilaiden kanssa ja toimiessaan sotakirjeenvaihtajana Syyriassa kutsunut Turkin tekemiä pommituksia hyökkäyksiksi. Huhtikuun lopussa hän sai yhdeksän kuukauden ehdollisen vankeustuomion kunnianloukkauksesta. Syytteet terroririkoksista olivat vielä käsittelemättä.

Medin vapautettiin toukokuun puolivälissä hänen oltuaan vangittuna 51 vuorokautta. Ruotsin mediassa epäiltiin, että vapauttamiseen vaikutti Kurdistanin työväenpuolueen aiemmin samalla viikolla tekemä päätös lakkauttaa toimintansa.

Medinin vapauttamista olivat vaatineet muun muassa Kansainvälinen Pen, Kansainvälinen journalistiliitto, Ruotsin Amnesty, Toimittajat ilman rajoja ja Euroopan parlamentti. Medinin työnantajan *ETC*-lehden järjestämä rahankeräys hänen tuekseen keräsi ruotsalaisilta lähes 1,9 miljoonaa kruunua. Niillä maksettiin hänen oikeudenkäyntikulukujaan ja rahoitettiin kampanjaa hänen vapauttamisekseen.
## Lähteet
Sosialistinen työväen internationaali

**Sosialistinen työväen internationaali** (, LSI; , IOS; , SAI) oli vuosina 1923–1940 toiminut sosiaalidemokraattisten puolueiden kansainvälinen yhteistyöjärjestö. Järjestön hallinto toimi Lontoossa.

## Historia
LSI syntyi Bernin internationaalin (per. 1919) ja Wienin internationaalin (per. 1921) yhdistyessä. Niiden edeltäjiä puolestaan olivat ensimmäinen (1864–1876) ja toinen internationaali (1889–1916). LSI:n perustava kokous pidettiin Saksan Hampurissa toukokuussa 1923. Kokoukseen osallistui edustajia 41 puolueesta 30 eri maasta. SDP:n valtuuskuntaan kokouksessa kuuluivat Hannes Ryömä, K. H. Wiik, J. W. Keto, Taavi Tainio, J. F. Aalto, Oskari Reinikainen ja J. F. Tolonen sekä *[[Suomen Sosialidemokraatti|Suomen Sosialidemokraattia]]* edustanut Juhana Peräläinen.

LSI:n sihteerinä koko sen toiminnan ajan oli itävaltalainen Friedrich Adler. Järjestö lopetti toimintansa toisen maailmansodan syttymisen jälkeen huhtikuussa 1940 natsi-Saksan miehitettyä Ranskan. Vuonna 1951 LSI:n toimintaa jatkamaan perustettiin Sosialistinen internationaali.

## Lähteet

## Aiheesta muualla

*1923–1940 – Sosialistinen työväen internationaali Työväenliikkeen kirjasto.
Ukraїner

**Ukraїner** (lausutaan *Ukrajiner*) on vuonna 2016 käynnistetty Ukrainan kulttuurin ja maantieteen moninaisuutta sekä kulttuurihistoriaa sanallisesti ja kuvallisen kerronnan kautta esilletuova koulutus- ja viestintähanke. Sen käynnisti kirjailija-toimittaja Bohdan Lohvynenko, joka on myös toimittanut aihetta käsittelevää radio-ohjelmaa Ukrajinske radiossa eli Ukrainan yleisradioyhtiön radiokanavalla. Hankkeeseen osallistuu yli tuhat vapaehtoista sisällöntuottajaa, Ukraїner saa lahjoituksia ja sillä on kaupallisia yhteistyökumppaneita. Kulttuurihanke on julkaissut useita Ukrainaa esitteleviä kirjoja ja Ukraїner-elokuvan.

Eräs Ukraїner-hankkeen pyrkimyksistä on ollut tuoda Ukrainan kulttuurihistoriallisia alueita ja niiden ominaisia piirteitä esille.

Hanke keskittyi alkujaan matkailuun ja vapaa-aikaan. Venäjän hyökkäyssodan seurauksena vuonna 2022 toiminnan painopiste siirtyi seuraajien muuttuneisiin tarpeisiin ja miehityksestä vapautuneiden seutujen - kylien ja kaupunkien - selviämistarinoista kertomiseen. Alkuvuodesta 2025 aineistoa oli käännetty jo 15 kielellä. 

Ukraїner-hankkeelle myönnettiin International Press Instituten vuoden 2022 IPI-IMS Free Media Pioneer -lehdistöpalkinto yhdessä kuuden muun ukrainalaisen joukkoviestimen (ABO, Hromadske, Slidstvo.info, StopFake, The Kyiv Independent ja Ukrajinska pravda) kanssa.

Ukraїner-hankkeen verkkosivustoon kohdistui laaja hajautettu palvelunestohyökkäys (DDoS) 30. tammikuuta 2025. Kyberhyökkäyksellä hankkeen palvelinta vaurioitettiin.
## Lähteet

## Aiheesta muualla
* Esimerkki hankkeen tallenteesta: Vytynanka: from traditional craft to contemporary interior design · Ukraїner , tekstitys  (youtube.com)
Super Express

**Super Express** on Puolan luetuin iltapäivälehti. Se on perustettu vuonna 1991 ja ilmestyy kuudesti viikossa.
## Lähteet

## Aiheesta muualla
* Lehden verkkosivut
Gazeta Polska Codziennie

**Gazeta Polska Codziennie** on puolalainen vuonna 2011 perustettu sanomalehti. Se ilmestyy kuudesti viikossa ja on lähellä Laki ja oikeus -puoluetta.
## Lähteet

## Aiheesta muualla
* Lehden verkkosivut
Marylandin kansalliskaarti

**Marylandin kansalliskaarti** () on Yhdysvaltain Kansalliskaartin alainen osavaltion sotilaallinen reservi. Kansalliskaartin komentajana toimii Marylandin kuvernööri, ellei Yhdysvaltain presidentti ole sitä erikseen ottanut komentoonsa.

## Historia
Marylandin kansalliskaartin juuret ulottuvat vuoteen 1634 ja alueelle asettuina eurooppalaisia siirtokuntia puolustaneisiin sotilaisiin.
## Lähteet
Ilkka Julkunen

**Ilkka Julkunen** (s. 11. tammikuuta 1956 Kajaani) on suomalainen lääkäri ja virusopin emeritusprofessori.

Ilkka Juntunen syntyi professori Heljo Auvo Aatto Julkusen ja voimistelunopettaja Lia Cederbergin perheeseen. Hän avioitui 1999 lääkäri Anni-Riitta Virolaisen kanssa. Julkunen tuli ylioppilaaksi Kulosaaren yhteiskoulusta 1975 ja valmistui Helsingin yliopistosta lääketieteen lisensiaatiksi 1981. Lääketieteen ja kirurgian tohtoriksi hän väitteli siellä 1984. 

Julkunen oli Helsingin yliopiston asistentti 1981–1986, Kansanterveyslaitoksen erikoistutkija 1989–1995, laboratorionjohtaja 2000–2005 ja sitten tutkimusprofessori. Suomen Akatemian vanhempi tutkija Julkunen oli 1995–2000 ja Memorial Sloan-Kettering Cancer Centerin tohtoritutkija Yhdysvalloissa 1986–1989. Turun yliopiston tutkija hän oli vuodesta 2013 ja sitten virusopin professori vuoteen 2024. Julkunen on toiminut myös virologian konsulttina ja ollut Helsingin yliopiston dosentti. Hän on tutkinut virologian ohella immunologiaa, molekyyli- ja solubiologiaa ja infektiotauteja. 

## Lähteet
Unescon maailmanperintökohteet Belgiassa

Belgiassa on 16 Unescon maailmanperintöluettelon kohdetta, joista 15 on kulttuurikohteita ja yksi luontokohde.

* Belgian ja Ranskan kellotornit – Belgian ja Pohjois-Ranskan alueelle tyypillisiä ei-kirkollisia rakennuksia, jotka heijastavat keskiajalla alkanutta teollista perinnettä ja toimivat työelämän rytmittäjinä erityisesti kutomoissa.
** Lakenhalle – goottilainen verkahalli ja kellotorni, joka valmistui vuonna 1304, tuhoutui ensimmäisessä maailmansodassa ja rakennettiin uudelleen vuoteen 1967 mennessä.
* Brugge – Belgian kaupunki, joka tunnetaan hyvin säilyneestä keskiaikaisesta keskustastaan, kanavistaan, matkailunähtävyyksistään sekä maailman ensimmäiseksi väitetyn pörssin perustamisesta vuonna 1309.
* Canal du Centren nostolaitteet – neljä historiallista hydraulista laivanostolaitetta Belgiassa.
* Ensimmäisen maailmansodan hautapaikat ja muistokohteet (jaettu Ranskan kanssa)
* Euroopan suuret kylpyläkaupungit (jaettu muiden  kanssa)
* Flaamilaisten begiinien talot
* Grand-Place – Brysselin keskusaukio, jota reunustavat historialliset rakennukset kuten Kaupungintalo ja Kuninkaan talo, ja jota pidetään yhtenä maailman kauneimmista toreista.
* Karpaattien ja muiden Euroopan alueiden pyökkimetsät (jaettu muiden kanssa)
* Le Corbusier’n arkkitehtoniset työt – 17 modernia rakennusta seitsemässä maassa sveitsiläisen arkkitehdin Le Corbusier’n tuotannosta.
* Plantin-Moretus-museo – esittelee 1500-luvulla perustetun painoyrityksen historiaa, säilyttää maailman vanhimmat painokoneet sekä ainutlaatuisen typografisen kokoelman.
* Spiennes – Belgian kunta, joka tunnetaan neoliittisista piikivikaivoksistaan, jotka ovat Euroopan varhaisimpia ja suurimpia.
* Stoclet-palatsi
* Tournain katedraali – Belgian merkittävä arkkitehtoninen monumentti, jossa yhdistyvät romaaninen, siirtymäkauden ja goottilainen tyyli, ja joka on tunnettu viidestä kellotornistaan, goottilaisista taidekokoelmistaan ja 1100-luvulla aloitettuun rakentamiseensa.
* Vallonian kaivoskohteet – Etelä-Belgian neljä suurinta hiilikaivosta.
* Victor Hortan kaupunkihuvilat
** Hôtel Tassel – Brysselin jugendtyylin merkkiteos vuosilta 1892–1893, jossa moderni lasin ja metallin käyttö yhdistyy kokonaistaideteokseksi kaarevalinjaisessa arkkitehtuurissa ja sisustuksessa
** Maison ja Atelier Horta – belgialaisen arkkitehdin Victor Hortan vuonna 1898 suunnittelema rakennus Brysselissä, joka toimi hänen kotinaan ja arkkitehtitoimistonaan.
** Hôtel van Eetvelde – historiallinen kaupunkitalo Brysselissä, joka edustaa Victor Hortan Art Nouveau -kauden huippua.

## Lähteet
Old Oak Commonin rautatieasema

**Old Oak Common** on rakenteilla oleva rautatieasema Lontoossa, joka valmistuttuaan tarjoaa vaihtoyhteyden High Speed 2 -linjan, Great Western Railwayn ja Elizabeth linen välillä. Asemalle rakennetaan 14 laituria, mikä tekee siitä yhden Yhdistyneen kuningaskunnan suurimmista rautatieasemista. Asema rakennetaan osana sitä ympäröivän alueen kehittämistä tehdasalueesta asuinalueeksi. Sen on tarkoitus valmistua vuonna 2026.

## Lähteet
Torsten Gustafsson

**Torsten Gustafsson** (1920–1994) oli ruotsalainen keskustapuolueen poliitikko, joka oli valtiopäiväedustaja vuosina 1965–1982 ja toimi puolustusministerinä 1981–1982. Hän oli taustaltaan maanviljelijä Gotlannista. Huomattavin tapaus Gustafsson ministeriaikana oli U 137 -sukellusveneselkkaus.
## Lähteet

## Aiheesta muualla
* Ruotsin valtiopäivät
Paskajärvi

**Paskajärvi** tai **Paskojärvi** voi tarkoittaa seuraavia:
* Paskajärvi, järvi Eurajoella
* Paskajärvi, järvi Jämsässä
* Paskojärvi, järvi Hämeenlinnan Lammilla
* Paskojärvi, järvi Orivedellä.
Hans Gustafsson

**Hans Gustafsson** (1923–1998) oli ruotsalainen sosiaalidemokraattinen poliitikko. Hän oli valtiopäiväedustaja vuosina 1976–1994 ja toimi Ruotsin julkishallintoministerinä 1973, kuntaministerinä 1974–1976 sekä asuntoministerinä 1982–1988.
## Lähteet

## Aiheesta muualla

* Ruotsin valtiopäivät
Michael Gross (näyttelijä)

**Michael Edward Gross** (s. 21. kesäkuuta 1947 Chicago, Yhdysvallat) on yhdysvaltalainen näyttelijä.

## Elämä ja ura
Gross luki Illinoisin yliopistossa Chicagossa puhetaitoa ja draamaa, sekä Yalen yliopiston draamakoulussa näyttelemistä.

Grossin ensimmäinen televisiorooli oli vuoden 1975 elokuvassa *A Girl Named Sooner*. Gross voitti teatterialan Obie-palkinnon roolistaan vuoden 1982 off-Broadway-näytelmässä *No End of Blame*.

Gross esitti perheenisä Steven Keatonia 1980-luvun tilannekomediasarjassa *[[Perhe on paras]]*. Hän on esittänyt Burt Gummeria *[[Väristyksiä]]*-elokuvassa (1990) ja sen jatko-osissa.

Gross meni vuonna 1984 naimisiin roolittaja Elza Bergeronin kanssa. Heillä on kaksi lasta.

## Lähteet
The Hunger Games: The Ballad of Songbirds & Snakes (Original Motion Picture Score)

***The Hunger Games: The Ballad of Songbirds & Snakes (Original Motion Picture Score)*** on vuoden 2023 elokuvan *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* (The Hunger Games: The Ballad of Songbirds & Snakes) soundtrack-albumi. Se sisältää James Newton Howardin säveltämää instrumentaalista elokuvamusiikkia. Pianisti Yuja Wang] esittää useita kappaleita. Albumi julkaistiin 17. marraskuuta 2023.

## Tuotanto ja julkaisu
*[[Nälkäpeli (elokuvasarja)|Nälkäpeli]]* on sarja Suzanne Collinsin kirjoihin perustuva dystooppinen seikkailu- ja draamaelokuvia. *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* on sarjan esiosa, jonka tapahtumat sijoittuvat aikaan 64 vuotta ennen muita elokuvia. Soundtrack sisältää James Newton Howardin säveltämää instrumentaalista musiikkia elokuvasta. Howard on säveltänyt myös elokuvasarjan aiempien osien musiikin.

Useimmat kappaleet ovat orkesterin esittämiä. Sovituksissa on käytetty barokki-instrumentteja kuten viola da gamba -jousisoittimia. Toisin kuin aiemmissa elokuvissa, Howard ei käyttänyt juuri lainkaan elektronisia instrumentteja tai efektejä. Soundtrack äänitettiin touko- ja kesäkuussa 2023 AIR-studioilla Lontoossa.

Kiinalais-amerikkalainen pianisti Yuja Wang soittaa yhteensä kahdeksalla kappaleella. Hän esittää soolona kappaleet ”Friendship”, ”Rue’s Farewell” ja ”Victor”. Albumin tuottajina toimivat Howard ja Michael Dean Parson.

## Julkaisu ja vastaanotto
Kappale ”Mercy” julkaistiin promosinglenä ennen albumia 7. marraskuuta 2023. Soundtrack julkaistiin 17. marraskuuta. Se julkaistiin CD:nä, vinyylinä ja digitaalisesti. Vinyylistä otetiin vain 200 ja 1 000 kappaleen rajatut painokset. 

Albumi nousi Yhdysvalloissa klassisen musiikin crossover-albumien listan sijalle 10. Howard sai elokuvan musiikilla palkintoehdokkuudet International Film Music Critics Association Awards - ja Hollywood Music in Media Awards -gaaloissa.

## Palkintoehdokkuudet
* International Film Music Critics Association Awards, paras musiikki toiminta- tai seikkailuelokuvassa
* Hollywood Music in Media Awards, paras musiikki scifi- tai fantasiaelokuvassa

## Toinen soundtrack

Elokuvalle julkaistiin lisäksi toinen soundtrack-albumi, *[[The Hunger Games: The Ballad of Songbirds & Snakes (Music from and Inspired by)]]*. Albumi on tyyliltään country- ja folkmusiikkia. Useat sen kappaleista ovat folklauluja, joita näyttelijä Rachel Zegler esittää elokuvassa Lucy Gray Bairdin roolissa. Albumilla on lisäksi kappaleita eri artisteilta, muun muassa Olivia Rodrigolta ja Billy Stringsiltä.

## Kappaleet

## Lähteet

## Aiheesta muualla
* Albumi AllMusic-sivustolla
* Albumi Discogs-sivustolla
Mihail Štšetinin

**Mihail Petrovitš Štšetinin** (17. lokakuuta 1944 – 10. marraskuuta 2019) oli venäläinen pedagogi ja koulunjohtaja, joka tunnetaan parhaiten vaihtoehtoisen koulutusmallin kehittämisestä Tekosin kylässä, Krasnodarin alueella. Hän oli Venäjän tiedeakatemian jäsen.

## Elämä
Mihail Štšetinin syntyi Novyi Birjuzjakissa Dagestanissa vuonna 1944. Hän opiskeli Saratovin valtionyliopistossa ja valmistui opettajaksi. Aluksi hän työskenteli perinteisessä koulutusjärjestelmässä, mutta pettyi sen rajoitteisiin ja päätti kehittää vaihtoehtoisen koulutusmallin, joka keskittyi oppilaan kokonaisvaltaiseen kehitykseen.

## Tekosin koulu
Štšetinin perusti Tekosin kylään kokeellisen yleissivistävän koulun vuonna 1994. Koulu tunnetaan myös nimellä Štšetininin koulu. Sen pedagoginen malli poikkeaa perinteisestä koulutuksesta seuraavilla tavoilla:

* Kokonaisvaltainen lähestymistapa: opetuksessa yhdistyvät älyllinen, moraalinen, esteettinen ja hengellinen kehitys.
* Yhteisöllinen oppiminen: oppilaat työskentelevät yhdessä projekteissa ja osallistuvat koulun arkeen.
* Itseohjautuva oppiminen: oppilaat valitsevat osan opiskeltavista aiheista ja osallistuvat opetusprosessin suunnitteluun.
* Ikäryhmien yhdistäminen: opetuksessa hyödynnetään eri-ikäisten oppilaiden yhteistyötä ja vertaisopetusta.

Koulussa ei käytetä perinteisiä arvosanoja tai kokeita. Sen sijaan oppimista arvioidaan projektien, esitysten ja yhteisten keskustelujen avulla. Tämä lähestymistapa on saanut kiitosta sen kyvystä herättää oppilaiden sisäistä motivaatiota ja luonteen kehitystä.

## Filosofia
Štšetininin pedagoginen filosofia perustuu ajatukseen, että koulutuksen tulee palvella ihmisen kokonaisvaltaista kehitystä ja valmistaa hänet elämään harmonisesti yhteiskunnassa ja luonnon kanssa. Štšetininin pedagogisessa filosofiassa korostetaan nuoruuden erityistä merkitystä elämän perustusten luomisessa. Hänen mukaansa tämä elämänvaihe on kriittinen yksilön kehitykselle ja oppimiselle, sillä silloin asetetaan suunta koko elämänlaadulle.
Mihail Štšetinin pedagoginen ajattelutapa on syvästi vaikuttanut useisiin vaihtoehtoisiin koulutusmalleihin. Hänelle tärkeintä oli, että lapset saavat mahdollisuuden kehittyä omassa tahdissaan ilman ulkopuolista painetta tai rajoituksia. Tämä filosofia perustuu vahvasti ajatukseen oppilaan autonomiasta ja sisäisestä motivaatiosta. Štšetinin mukaan lapsi ei ole "tyhjä taulu", vaan hänellä on luonnollinen kyky oppia ja kehittyä, kunhan hänelle annetaan vapaus valita oma oppimispolkunsa .

## Katso myös
* Shchetininin pedagogiikka
* Tekosin koulu

## Lähteet
Monte Carlo -ralli 2021

**Monte Carlo -ralli 2021** (virallisesti *89th Monte-Carlo Rally*) oli rallin maailmanmestaruussarjan kilpailu kaudella 2021. Kilpailu järjestettiin 21.&ndash;24. tammikuuta 2021.

Koronapandemiasta johtuen katsojia ei sallittu. Testierikoiskoe myös peruttiin.

Kilpailua ennen Thierry Neuville vaihtoi kartanlukijaansa Nicolas Gilsoulista Martijn Wydaegheen.

## Erikoiskokeet
Erikoiskokeiden yhteispituus oli , siirtymiä oli  ja kokonaispituus oli .

## Tapahtumia
Kilpailun voitti Sébastien Ogier, jolle voitto oli kahdeksas Monte Carlossa. Ogier menetti aikaa puoli minuuttia rengasrikon vuoksi erikoiskokeella 6, mutta otti eron kiinni erikoiskokeilla 7 ja 8. Ott Tänak sai ehdollisen yhden kilpailun kiellon ajettuaan erikoiskokeen 10 lopusta huoltoon kolmella renkaalla. Sääntöjen mukaan tieosuuksilla ajettaessa on aina oltava neljä pyörivää rengasta autossa.

Erikoiskoe 7 pysäytettiin ja peruttiin. Erikoiskoe 8 peruttiin ennen kilpailun alkua koronapandemian aiheuttamista rajoituksista johtuen.

## Tulokset

### Power Stage -sijoitukset

## Lähteet

## Aiheesta muualla
* Rally-Maps.com, erikoiskokeet kartalla
Sillimonni

**Sillimonni** (*Clupisoma garua*) on sillimonneihin kuuluva kalalaji. Lajia tavataan makeista vesistä Etelä-Aasiasta.

## Koko ja ulkonäkö
Sillimonni voi kasvaa suurimmillaan noin 60 cm pitkäksi. Ruumiinrakenteeltaan laji on pitkänomainen ja liteeähkö ja litistyy pyrstöä kohden. Selkäevän takana on pienikokoinen rasvaevä ja pyrstöevä on haarautunut. Peräevä on pitkä. Kalan kuonossa on neljä viiksisäieparia. Sillimonni on väriltään selästään vihertävä tai musta ja kyljistään ja vatsastaan hopeanharmaa.

## Levinneisyys ja elintavat
Sillimonnia tavataan Pakistanista Bangladeshin Indus-, Ganges- ja Mahanadijokien valuma-alueilta. Laji elää parvina suurissa nopeastivirtaavissa joissa lähellä hiekka- tai mutapohjia. Sillimonni syö hyönteisiä, äyriäisiä ja pieniä kaloja. Sen lisääntymiskausi on sadekauden aikana toukokuulta elokuulle.

Sillimonni on levinneisyyslaueellaan runsaasti kalastettu ja hyvin arvostettu ruokakala.

## Lähteet
Age Ain’t Nothing but a Number (kappale)

**Age Ain’t Nothing but a Number** on Aaliyah’n kolmas single hänen samannimiseltä albumiltaan vuodelta 1994. Sitä pidetään yhtenä hänen uransa kiistanalaisimmista kappaleista.

Kappaleen listamenestys jäi laimeaksi, mutta kohu syntyi, kun alaikäisen Aaliyah’n ja hänen 27-vuotiaan tuottajansa R. Kellyn laiton avioliitto tuli julkisuuteen singlen julkaisun aikoihin loppuvuodesta 1994. Polemiikkia aiheuttivat myös kappaleen sanoitukset, joissa teini-ikäinen tyttö haikailee ikäistään vanhemman miehen perään. Aaliyah’n vihjattiin tällä tavalla olleen suhteen dominoivampi osapuoli. Kun single oli julkaistu, Aaliyah katkaisi kaikki ammatilliset ja henkilökohtaiset välinsä Kellyyn, ja hänen vanhempansa mitätöivät avioliiton helmikuussa 1995.

Aaliyah esitti singlen livenä tammikuussa 1995 Nickelodeonin sketsisarjassa *[[All That (televisiosarja)|All That]]*. Esitys tuli kiistanalaiseen valoon vasta sen jälkeen, kun selvisi että R. Kelly oli todellisuudessa syyllistynyt seksuaalirikokseen yrittämällä naida alaikäisen tytön.

## Lähteet
Etelä-Dakotan kansalliskaarti

**Etelä-Dakotan kansalliskaarti** () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Etelä-Dakotan kuvernööri, ellei Yhdysvaltain presidentti ole sitä erikseen ottanut komentoonsa.

## Lähteet
Štšetininin pedagogiikka

**Štšetininin pedagogiikka** on vaihtoehtoinen koulutusmalli, jonka kehitti venäläinen pedagogi Mihail Štšetinin (1944–2019). Malli pohjautuu kokonaisvaltaiseen kasvatukseen, jossa yhdistyvät yhteisöllisyys, itseohjautuvuus, eri-ikäisten oppiminen ja henkinen kasvu. Pedagogiikkaa toteutetaan käytännössä Tekosin koulussa, joka toimii Venäjän Krasnodarin aluepiirissä.

## Tausta
Štšetinin kehitti koulutusmallinsa vastalauseena perinteiselle koulutusjärjestelmälle, jonka hän koki rajoittavana ja elämälle vieraana. Hänen mukaansa koulun tulisi olla paikka, jossa lapsen koko potentiaali – älyllinen, emotionaalinen, fyysinen ja henkinen – saa kasvaa ja ilmetä luonnollisesti.

## Perusperiaatteet

### Kokonaisvaltainen kehitys
Štšetininin mukaan koulutuksen tarkoitus ei ole pelkkä tiedon siirto, vaan myös ihmisen luonteen, moraalin ja maailmankuvan kehittäminen. Opetus sisältää taiteita, liikuntaa, luonnontieteitä, filosofiaa ja käytännön taitoja yhdistäen.

### Oppilasopettajamalli
Eri-ikäiset oppilaat opiskelevat yhdessä. Vanhemmat oppilaat opettavat nuorempia, mikä vahvistaa oppimista, vastuuntuntoa ja sosiaalisia taitoja.

### Itseohjautuvuus ja sisäinen motivaatio
Oppilaat saavat itse vaikuttaa siihen, mitä, milloin ja miten he opiskelevat. Arviointi perustuu projekteihin, esityksiin ja yhteiseen keskusteluun, ei numeroihin tai kokeisiin.

### Yhteisöllisyys ja palvelu
Kaikki koulun jäsenet – oppilaat, opettajat ja vapaaehtoiset – osallistuvat koulun arjen hoitamiseen: ruoanlaittoon, siivoukseen, rakentamiseen ja puutarhanhoitoon. Tämä kasvattaa yhteisöllistä vastuuta ja käytännön taitoja.

## Vaikutus ja tunnettuus
Štšetininin koulu ja pedagogiikka ovat herättäneet kansainvälistä huomiota ja inspiroineet keskustelua vaihtoehtoisista koulutusmuodoista. Useat pedagogiikan piirteet, kuten projektipohjainen oppiminen ja oppilaiden osallisuus, ovat sittemmin yleistyneet myös muissa koulutusjärjestelmissä.

## Kritiikki
Vaikka mallia on kehuttu sen ihmisläheisyydestä ja kasvatusfilosofiasta, se on myös saanut osakseen kriittisiä näkökulmia erityisesti järjestelmällisyyden, läpinäkyvyyden ja virallisen opetussuunnitelman puuttumisen osalta.

## Katso myös
* Mihail Štšetinin
* Tekosin koulu

## Lähteet
Ruotsinkylä (Loviisa)

**Ruotsinkylä** (ruots. *Svenskby*) on kylä Loviisan koillisosassa. Ruotsinkylä liitettiin osaksi Loviisaa Ruotsinpyhtään kuntaliitoksessa vuonna 2010. Ruotsinkylässä toimii Gulf-baari, Ruotsinpyhtään Maamiesseura ry ja Jokelan kotiseutumuseo. Kylässä toimi aiemmin myös KSO:n Lähimyymälä, joka lopetti toimintansa 22. kesäkuuta 2023. 

Ruotsinkylällä kulkee koulupäivinä Ab J. Tidstrand Oy:n vuoroja aamuisin Loviisan linja-autoasemalle ja iltapäivisin Ruotsinkylään ja Loviisan linja-autoasemalle. Koulupäivinä Ruotsinkylän kautta kulkee myös Kouvolan linja 48 aamuisin Elimäelle ja iltapäivisin Joensuunkylään.

## Galleria

Tiedosto:Ruotsinpyhtään maamiesseurantalo.jpg|Ruotsinkylässä sijatseva Ruotsinpyhtään maamiesseurantalo


## Lähteet
Citytunneln

**Citytunneln** on 11 kilometrin pituinen rautatieyhteys Malmössä, Ruotsissa, joka kulkee Malmön päärautatieaseman (Malmö C) ja Juutinrauman sillan välillä. Se on osa Juutinrauman linjaa Kööpenhaminan päärautatieasemalle. Malmön keskustan alla linja kulkee tunnelissa, jonka tarkoituksena on lisätä Skånen läänin verkon kapasiteettia muuttamalla Malmön päärautatieasema päätepysäkistä läpikulkuasemaksi. Tunnelissa sijaitsee myös kaksi muuta asemaa, Triangeln ja Hyllie. Yhteydet muille rautateille mukaan lukien linjan pituus on 17 kilometriä.

Rakennustöiden arvioitiin maksavan 9,45 miljardia Ruotsin kruunua. Rakentaminen aloitettiin maaliskuussa 2005, ja Ruotsin kuningas Kaarle XVI Kustaa vihki linjan käyttöön 4. joulukuuta 2010. Maksullinen liikenne alkoi 12. joulukuuta 2010.

Toisin kuin muut Ruotsin kaksiraiteiset rautatiet, liikenne kulkee oikealla. Raiteet vaihtavat puolta Arlövissa noin 5 kilometriä Malmön päärautatieasemalta koilliseen, erikseen rakennetulla ylikulkusillalla.

## Katso myös

* Västlänken
* Citybanan

## Lähteet
Jazytšije

**Jazytšije** () on nimitys keinotekoiselle slaavilaisiin kieliin perustavalle kirjakielelle, jota käytettiin 1800- ja 1900-lukujen vaihteessa nykyisen Länsi-Ukrainan alueella Galitsiassa, Bukovinassa ja Taka-Karpatiassa. Kieli oli saanut vaikutteita erityisesti kirkkoslaavista ja venäjästä, mutta myös puolasta ja ruteenista. Sitä käytettiin joissakin paikallisissa lehdissä.  

Vahvasti venäjään nojaavaa kirjakieltä kannattivat russofiilit, joiden mielestä jazytšije toimisi kielellisenä yhteytenä Venäjään, kun taas puhekielisiä murteita pidettiin sikopaimenten kielenä. Ukrainalainen kansallismielinen intelligentsija, johon kuuluivat mm. Ivan Franko ja Nikolai Tšernyševski, kritisoi jazytšijeta kuolleeksi kieleksi, jota tavallinen kansalainen ei kykenisi ymmärtämään. Nimen "jazytšije" keksivät ukrainalaismieliset, jotka käyttivät sitä pilkallisessa mielessä. Jazytšijeta kirjoitettiin kyrillisin aakkosin ja sen käyttö alkoi hiipua 1900-luvun kuluessa, kun sen kannattajat alkoivat käyttämään venäjää.

## Kielinäyte
Що єсть тепло и свѣтло — того дово̂дно оучени̂ єще не знаютъ. Но безъ свѣтла и тепла нїяка изъ нашихъ пашниць не може оудатися. — Свѣтло, здаеся, возбуджае въ рослинахъ силу, котрою они оуглянный квасъ, амонїякъ, воду, и другое поживлѣнье розкладаютъ на части, зъ ıакихъ тїи рѣ чи повстаютъ, — и — потребное въ себе вживаютъ, остальное же назадъ воздухови о̂тдаютъ. На пр. оугляный квасъ розкладаютъ они на єго части, на квасородъ и оуглеродъ, и оуглеродъ вживаютъ въ себе, квасородъ же о̂тдаютъ воздухови, и тымъ способомъ воздухъ все о̂тсвѣжуютъ. Но все то дѣеся лишь днемъ при свѣтлѣ солнечно̂мъ, ночїю же нѣ; и также днемъ при захмарено̂мъ небѣ робота тая оуже имъ складно не иде, а для того въ хмарнїи роки овощи николи не буваютъ смачни̂ та тревали̂.Lähde:

## Lähteet
Champeix

**Champeix** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Couze Chambon -joen varrella, noin 30 kilometriä Clermont-Ferrandin kaupungista etelään ja 12 kilometriä Issoiren kaupungista luoteeseen.

Champeix on perinteinen kauppakaupunki, joka on tuonut sille vaurautta. Se on ollut aikoinaan tärkeä markkinapaikka, jossa vaihdettiin tasangon ja vuoriston tuotteita. Champeix'n kaupunki tunnetaan monista maisemoiduista puutarhoistaan sekä viljellyistä terasseistaan. Kaupungin maisemaa hallitsee Marchidialin linna, Château du Marchidial, joka oli Auvergnen dauphinien omaisuutta. Linna on nykyään suosittu matkailukohde. Linnasta on jäljellä sen perustuksien lisäksi vain kappeli, osa päätornista sekä puutarha.

## Lähteet

## Aiheesta muualla